
BID: Jean-Marc 
Alder: 10+ 


1. korrektur: Gemma, Ninna, Marian 


2. korrektur: (Marie, GDT), Sanne(PM), Tine 


3. korrektur: Mike 


Visuel Gennemgang: Lis 


Antal elementer: 231 
WBS/Projekt: 9003439-365 
Network no: 25189403 


Enclosure nr. 3004 - 198x125 mm 
Sidetal skal være deleligt med 4. 

Margaret Hamilton 1936-ban született, és mindig is érdekelte a matematika. 1959-ben kezdte 
pályáját, és korai munkássága során kifejlesztett egy időjárás-előrejelző és légvédelmi 
szoftvert a Massachusettsi Műszaki Egyetemen (MIT), mégpedig abban a korszakban, amikor 
az informatika és a szoftverfejlesztés még nem számított elfogadott tudománynak. 


Amikor a NASA felkérte az MIT-t, hogy tervezzék meg a szükséges vezérlő- és navigációs 
rendszert a holdra szállást célul kitűző Apollo-program számára, nagy tapasztalatának 
köszönhetően Hamilton lett annak a csapatnak a vezetője, amely kifejlesztette az űrhajó 
számára a parancsnoki egység és a holdkomp üzemeltetéséhez szükséges fedélzeti 
repülésvezérlő szoftvert. 


1969. július 20-án, miközben az Apolló-11 holdkompja a Hold felszínéhez közelített, 
a számítógépe hirtelen túlterheltséget jelzett. A Hamilton tervezte elsőbbségi monitor 
az 1201-es és 1202-es figyelmeztető kóddal riasztotta az űrhajósokat, így a NASA 
repülésirányító központjában tudták, mi történik, ők pedig utasították az űrhajósokat, 
hogy állítsák a dokkolóradar kapcsolóját a megfelelő pozícióba. A küldetés sikerrel 
járt, és az Apollo-11 legénységének tagja volt az első két ember, aki a Hold felszínére 
léphetett; és a szóban forgó szoftver vezérelte az első holdra szállást. 


Az a szoftver, amit Hamilton és csapata tervezett, olyan megbízható volt, hogy 
a NASA később is felhasználta egyes részeit a Skylab űrállomás és a Space Shuttle 
megtervezésekor. 


Hamilton a Hamilton Technologies vállalat vezérigazgatója. A vállalat által kifejlesztett, 
Universal Systems Language elnevezésű modellező nyelv preventív életciklusával 
és a kapcsolódó automatizált környezettel együtt Hamilton matematikai elmélete 
alapján készült, amelynek témája a rendszer- és szoftvervezérlés. Úttörő munkájáért 
az informatika terén elnyerte a NASA kivételes űrtevékenységért járó díját 2003-ban, 
valamint Obama elnöktől az Elnöki Szabadság-érdemrendet 2016-ban. 


INFORMATIKAI SZAKÉRTO 
MARGARET HAMILTON 

Sally 1951-ben, Los Angelesben született. Mialatt fizikából írta a doktoriját 
a Stanford egyetemen, a hallgatói újságban olvasta, hogy a NASA 
űrhajósokat toboroz, és most először nők is jelentkezhetnek. Ride is ott 
volt a 8000 jelentkező között, és bekerült aközé a hat nő közé, akiket 
a NASA 1978-ban kiválasztott. 


Miközben az első űrrepülésére készült, Ride-nak meg kellett birkóznia 
az élénk médiafigyelemmel, amely a neme miatt övezte. Ragaszkodott 
hozzá, hogy ugyanúgy kezeljék, mint a többi űrhajóst. 1983. június 
18-án fellőtték a Challenger űrhajót, ő pedig ott volt a fedélzeten, 
és ő lett az első amerikai nő az űrben. Az út során Ride a Challenger 
robotkarja segítségével begyűjtött egy a Föld körül hánykódó műholdat. 
Történelmi jelentőségű űrútja révén szimbóluma lett annak, hogy a 
nők képesek ledönteni a korlátokat, és több generációnyi kalandvágyó 
lánynak mutatott utat. 


Ride 1984-ben újra a Challenger fedélzetén utazott, majd később 
ő vezette a különítményt, amely nagy hatású jelentést írt Amerika 
jövőjéről az űrben. Miután 1987-ben elhagyta a NASA-t, egyetemen 
oktatta a fizikát. Fiataloknak szóló tudományos könyvek társszerzője 
lett, és a Sally Ride Science vállalat egyik alapítója, amelynek célja, 
hogy a diákokat a matematika és a tudomány világa felé terelje. 


Ride 2012-ben hunyt el. Posztumusz elnyerte az Elnöki 
Szabadság-érdemrendet. 


SALLY RIDE 


FIZIKUS, URHAJÓS ÉS VÁLLALKOZÓ 

Nancy Grace Roman 1925-ben született. 11 évesen csillagászklubot 
alapított az osztálytársaival. A gimnáziumot korengedménnyel végezte el, 
majd több csillagvizsgálóban is dolgozott, mialatt diplomát, majd PhD-t 
szerzett csillagászatból. Tanulmányai során végig harcolt az előítélet ellen, 
miszerint a nőknek nem az a dolguk, hogy tudósok akarjanak lenni. 


Húszas évei vége felé Roman szokatlan jelenségeket észlelt az 
AG Draconis nevű csillag emissziós színképeiben. Közzétette az 
eredményeket, és ennek köszönhetően nagy ismertségre tett szert 
a csillagászat területén. Előbb a Haditengerészeti Kutatólaboratóriumban 
dolgozott, majd jelentkezett az újonnan megalakult NASA-hoz, és ő lett 
az Űrtudományi Hivatal első főcsillagásza, valamint az első nő, aki vezető 
pozíciót töltött be az intézményben. 


A NASA-nál befutott karrierje folyamán Roman részt vett számos műhold 
kifejlesztésében és felbocsátásában. A leghíresebb projekt, amelyben 
részt vett, a Hubble Űrteleszkóp megtervezése volt. A teleszkópot 
1990-ben indították útnak, Romant pedig gyakran nevezik „a Hubble 
édesanyjának”. 


1969-ben Roman elnyerte a NASA kivételes tudományos eredményekért 
járó medálját. A NASA Nancy Grace Roman Asztrofizikai Ösztöndíj és 
a 2516-os számot viselő Roman aszteroidát róla nevezték el. 


CSILLAGÁSZ 
NANCY GRACE ROMAN 


5 


INFO US 


Az örökké kíváncsi Mae Jemison korán a tudomány felé fordult. Minden 
érdekelte a dinoszauruszoktól a csillagokon át horgászásig, utazásig és táncig. 
Világéletében olyasmivel foglalkozott, amiben szerepet kapott a tudomány, 
a tanítás és a felfedezés! 


16 évesen kezdte a Stanford Egyetemet, és vegyészmérnöki, illetve Afrika 
tanulmányok szakon szerzett diplomát. Ezután orvosdoktori címet szerzett 
a Cornell Egyetem orvostudományi karán. Nyugat-Afrikában élt, és Sierra Leone, 
valamint Libéria területi orvosaként praktizált a békehadtestnél. 


1987-ben Jemisont 14 társával együtt kiválasztották 2000 jelentkező közül, így 
ők vehettek részt a NASA űrhajóskiképzésén. 1992 szeptember 12-én útnak indult 
az űrbe az Endeavour űrrepülőgép fedélzetén, és több mint 190 órán át végzett 
élettudományi, anyagtudományi és orvosi kísérleteket. Közel ötmillió kilométert 
utazott, és Jemison lett az első színes bőrű nő a világűrben. 


Nemzetközi természettudományi tábort alapított 12-16 évesek számára, elindított 
két technológiai vállalatot, és környezettudományt oktatott egyetemi szinten. 
Ma Jemison a 100 Year Starship vezetője: a globális kezdeményezés célja, hogy 
kiterjessze az űrkutatás határait, és elérje, hogy 100 év múlva lehetségessé 
váljon az emberek számára a csillagközi utazás. 


Jemison számos díj és kitüntetés tulajdonosa, a Nemzeti Orvostudományi 
Akadémia, a Női Dicsőségcsarnok és Az Űr Nemzetközi Dicsőségcsarnoka 
tagja. Imádja a macskákat, a sci-fit, a művészeteket, a táncot, a kertészkedést 
és a rejtélyeket! 


URHAJÓS, MÉRNÖK, 
ORVOS, TÁNCOS 
MAE JEMISON, M.D. 

MAIA WEINSTOCK 


RAJONGÓ TERVEZO 


Maia Weinstock tudományos szerkesztő és író, és három szenvedélyét ötvözve, amikor 
megtervezte a Nők a NASA-ban készletet a LEGO® Ideas számára: az űrkutatást, a női 
tudománytörténetet, és a LEGO építést. 


„Arra gondoltam, talán a rajongók szívesen építenék meg ezt az emlékművet, amely 
olyan nőket ábrázol minifigurák segítségével, akik a tudomány, a technológia, a 
mérnöktudomány és a matematika területén (angol betűszóval: STEM) nagyot alkottak. 
A matricák segítségével szerettem volna nyilvánvalóvá tenni, hogy az adott személy 
milyen eredménnyel írta be magát a NASA történetébe.” 


„Jóformán a fellegekben jártam, amikor a projekt támogatóinak száma elérte a tízezret! 
A készlet láthatólag sokakat megérintett és megihletett, ugyanis mindössze 15 nap 
alatt meglett a 10 000 támogató. Aznap éjjel, amikor már látszott, hogy közel járunk, 
fennmaradtam hajnali fél ötig vagy ötig, hogy lássam, amikor megérkezik a tízezredik 
szavazat. Nem sokat aludtam aznap, de fenomenális élmény volt!” 


„Hihetetlenül ritka, amikor egy vállalat – pláne egy olyan nemzetközi nagyágyú, mint 
a LEGO – közösségi ötletbörzét nyit a rajongók, ügyfelek és potenciális ügyfelek 
körében. Minden elismerésem a LEGO Ideas rendszeré, hogy formabontó módon 
beleszólást engednek a nagyközönségnek is abban, hogy miből legyen tényleges 
készlet. 


Emellett nagyra tartom a LEGO Ideas-t azért is, mert olyan fórumot biztosít, ahol nem 
hagyományos készletötletek is láthatók, és megkaphatják a nekik járó elismerést. 

Gemma Anderson és Marie Sertillanges LEGO® tervező boldogan vett részt a 
részletek kidolgozásában, hogy Maia modelljéből hivatalos LEGO készlet válhasson. 


– Elképesztően izgalmas volt részt venni ebben a projektben, különösen azért, mert 
már hallottam róla korábban, és nagyon szerettem volna, hogy készlet szülessen 
belőle – mondja Gemma. „Számomra az volt a legfontosabb, hogy a modell stabil 
legyen, a színek harmonizáljanak, és a szereplőket élethűen ábrázoljuk, miközben 
mindenképpen tiszteletben akartuk tartani az eredeti tervet is.” 


Ami Marie-t illeti: „A legnagyobb kihívás a minifigurák és a dekorációk megtervezése 
során az volt, hogy egyáltalán nem mehettem a saját fejem után. Minden részlet 
fontos volt, és meg kellett felelnie a valóságnak, hiszen történelmi személyeket, 
valódi nőket kellett ábrázolnunk. Csodálatos élmény volt hallani némelyik történetet 
a színfalak mögül, például hogy Sally névtábláját saját kérésére »Sally Ride«-ról 
egyszerűen »Sally«-re változtatták. 


A tervezők hihetetlenül elégedettek voltak a rajongó tervezőjük, Maia Weinstock 
közreműködésével. Azt remélik, sikerült hűen tolmácsolniuk Margaret Hamilton, 
Sally Ride, Nancy Grace Roman és Mae Jemison érdemeit, hiszen mind a négy 
nő óriási inspirációt jelent sokak számára. 


Jobb oldali fénykép: Marie, Gemma, és a projekt tervezési vezetője, Tara Wike arról 
álmodik, hogy egyszer ők is a világűrben kalandozhatnak majd. 


GEMMA ANDERSON ÉS 
MARIE SERTILLANGES 


LEGO® TERVEZOK 

SZEREZZ 
TÁMOGATÁST 


TEDD KÖZZÉ 
AZ ÖTLETED 
LEGO® 
VÉLEMÉNYEZÉS 
ÚJ LEGO TERMÉK 


LEGO.com/ideas 


© 2017 Apple Corps Ltd. All rights reserved. A Beatles™ product licensed by 
Apple Corps Ltd. „Beatles“ is a trademark of Apple Corps Ltd. 
„Apple“ and the Apple Logo are exclusively licensed to Apple Corps Ltd. 
© 2017 Subafilms Ltd. A Yellow Submarine™ product. 
™ Trade Mark of Subafilms Ltd © 1968. Authorised Beatles™ merchandise. 

LEGO and the LEGO logo are trademarks of the LEGO Group. ©2017 The LEGO Group. 


Tetszik a LEGO® Ideas szett? 


A LEGO Csoport szeretné megismerni a véleményed az új 
termékről, amelyet az imént vásároltál meg. Visszajelzéseddel 
segíted ennek a termékek a jövőbeni fejlesztését. Látogass el ide: 


LEGO.com/productfeedback 


Azzal, hogy kitöltesz egy rövid felmérést, automatikusan részt 
veszel egysorsolásban, ahol akár egy LEGO® díjat is nyerhetsz. 


Felhasználási feltételek érvényesek. 


